Grupi Koha

Grupi Koha SH.P.K. (stilizuar edhe si Grupi KOHA) është një kompani mediale me seli në Prishtinë, Kosovë. Kompania është e kyçur në industrinë televizive, shtypit, dhe botimit të librave. Ajo u themelua në vitin 2000 nga publicisti Veton Surroi. Pas themelimit të Partisë Reformiste ORA nga Surroi në 2004, pronësia i kaloi motrës së tij Flaka Surroi. 

 Markat 
 Koha Print - Shtypshkronja që ofron shërbime të shtypit për gazetën dhe libra të tjerë. Themeluar 1996.
 Koha Ditore - Gazetë ditore dhe më e mirënjohura në Kosovë. Themeluar 31 mars 1997.
 Botimet Koha (Koha Publishing) - Shtëpi botuese, që ka botuar më shumë se 800,000 tituj. Themeluar 1998.
 Kohavision (KTV) - Televizioni i dytë privat pas Luftës së Kosovës. Themeluar 2000. 
 Koha.net - Portali i Kohës Ditore dhe Kohavisionit në internet. Themeluar 2002.
 Arta News (dikur TV Arta) - Televizioni i parë 24-orësh i kushtuar lajmeve. Themeluar 2009.
 BlinkTV - Kompani komerciale e produksionit televiziv. Themeluar 2022.

 Të shuara 

 Koha Javore - Paraardhësi i Kohës Ditore; një revistë e përjavshme me format të ngjajshëm si Time Magazine. Themeluar më 1 shtator 1990, shuar më 31 mars 1997.
 Koha Digest - Verzioni i shkurtuar i revistës Koha Javore në anglisht.
 KD Times - Gazeta e parë në anglisht, e botuar nga janari deri në mars 1999 kur filluan bombardimet e NATO-s mbi Jugosllavinë.
 Radio Koha (Ditore) - Transmetues radiofonik në internet i themeluar në vitin 1996. Në janar 1999 filloi transmetimin përmes Shërbimit Botëror të BBC-së. Shuar 24 mars 1999.
 Albanian Radio and Television Agency (ARTA) - portal në internet në anglisht që raportonte mbi Luftën e Kosovës për një publik të jashtëm. Paraardhësi i Arta News dhe Koha.net. Themeluar dhe shuar 1999.

 Referime 

Kategoria:Kompani në Kosovë
Kategoria:Kompani mediale në Kosovë
Kategoria:Themelime 2000